Publication: Magyar Közlöny
Issue: MK-1999-28 (Year: 1999, Number: 28)
Era: 1990-2004
Section: 
Paragraph Index: 467

9. Cikk A Vészhelyzet Állandó Munkacsoporttól a jelen Mellékletben említett kérdésekben kapott jelentéseket 1975. április 1-jéig kell az Intéző Bizottság elé terjeszteni. Az Intéző Bizottság szükség esetén javaslatokat terjeszt a Kormányzó Tanács elé, amely legkésőbb 1975. július 1-jéig többségi szavazattal dönt e javaslatok kérdésében, kivéve a jelen Melléklet 7. Cikkének 2. pontjában foglaltakat. * A Gazdasági Együttműködési és Fejlesztési Szervezet (OECD) Tanácsának a Nemzetközi Energia Ügynökséget létrehozó C(74)203 (végső) határozata A Tanács figyelembe véve a Gazdasági Együttműködési és Fejlesztési Szervezetről szóló 1960. december 14-i Konvenciót (a továbbiakban: Konvenció) és különösen a Konvenció 5. a), 6., 9., 12., 13. és 20. Cikkét, figyelembe véve a Szervezet Pénzügyi Szabályzatát, és különösen annak 5., 10., 14. b) és 16. b) Cikkét, figyelembe véve a Szervezet Tanácsa szakértőinek és tanácsadóinak működésére vonatkozó szabályzatot, előírásokat és utasításokat, megjegyezve, hogy bizonyos tagországok kormányai kifejezték azon szándékukat, hogy a nemzetközi energiaprogramról külön megállapodást kötnek, amit az 1974. november 6-i C(74)204 sz. dokumentumhoz és 1. sz. helyesbítéséhez mellékeltek, és tájékoztatásul köröztek (a továbbiakban: Megállapodás), 1999/28. szám figyelembe véve a Tanács 1971. június 29-i ajánlását az olaj készletezéséről [C(71)113 (végső)], figyelembe véve a Tanács 1972. november 14-i határozatát a vésztervekről és vészintézkedésekről, valamint az OECD európai térségében vészhelyzetben az olajszállítások arányosításáról [C(72)201 (végső)], figyelembe véve a Tanács 1974. január 10-i ajánlását a szállító és a halászhajók számára üzemanyagraktárak biztosításáról [C(73)257 (végső)], figyelembe véve a Tanács 1974. január 10-i ajánlását a polgári repülőgépek számára történő üzemanyag szállításról [C(73)258 (végső)], figyelembe véve a főtitkár 1974. november 6-i jegyzékét a Nemzetközi Energia Programról [C(74)203 és 1. sz. helyesbítés], az alábbi határozatot hozza:

Source: https://magyarkozlony.hu/hivatalos-lapok/b71fe70cbda18532b2da819cf4ce9fa1f9015ad5/dokumentumok/9132893c3eaab5a84a394122451d6baf247acb40/letoltes